جمهورباشقانی رجب طیب اردوغان عراق پرزیدنتی برهم صالحی، تورکیه‌نین بغداد ائلچیسی فاتح ییلدیز واسطه‌سیله باشکند آنکارایا دعوت ائتدی.
ائلچی ییلدیز، عراق پرزیدنتی صالحی ایله باشکند بغدادداکی السلام جمهورباشقانلیغی سارایین‌دا گؤروشدو.
ییلدیز، سوسیال مئدیا حسابین‌دان ائتدیگی پایلاشیمدا، ایکی‌لی ایلیشکی‌لرین مذاکیره اولوندوغو گؤروشمه‌ده پئزیدنت اردوغانین دعوتینی صالحه چاتدیردیغینی بیلدیردی.
عراق جمهورباشقانلیغیندان وئریله‌ن یازی‌لی آچیقلاما‌دا دا صالحین اردوغانین دعوتین‌دن ممنونیت دویدوغو بیلدیریلدی.
عراق ایله تورکیه آراسین‌دا کؤک‌لو و تاریخی ایلیشکی‌لر اولدوغونا دقت چکن صالح، بو موناسیبتلرین ایکی اؤلکه خالقینین چیخارینا خیدمت ائد‌جک شکیل‌ده گوجلندیریلمه‌سینین اؤنمینی وورغولادی.
